Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 5213

o) Képes összevetni az általa tanult idegen nyelv alaktani, szószerkezettani, mondattani, szórendbeli és intonációbeli sajátosságait anyanyelve grammatikájával. 2006/20/II. szám IRODALOM 7–8. évfolyam 2006/20/II. szám A tanterv jellemzői Az Irodalom tanterv változatos tevékenységsort tartalmaz, amely lehetővé teszi az irodalom megkedvelését. E tevékenységcsoportok a következők: Â versek, mesék dramatikus megjelenítése; Â vers- és prózamondás (minden tanuló számára); Â irodalmi alkotások olvasása, elemzése; ehhez Â verstani és poétikai ismeretek elsajátítása; Â az irodalom életének megismerése: könyv- és könyvtárhasználat; interjúk, kritikák, könyvismertetések olvasása; irodalmi műsorok rádióban, televízióban történő figyelése; az irodalom ünnepeinek, évfordulóinak a nyomon követése, alkalmanként részvétel írókkal, költőkkel való találkozásokon. Az irodalmi anyag az 5. évfolyamon elsősorban XX. századi merítés. A tananyag a műfajok tekintetében széles skálájú: a folklór műfajokból megjelennek a mesék különböző fajtái (tündérmesék, csalimesék, állatmesék, tréfás mesék), valamint a népdalok, a népballadák, a közmondások, a találós kérdések és a mítoszok. Az epikus anyagban megjelennek a verses mesék, az elbeszélő költemények, a mese- és ifjúsági regények. A 6. évfolyamtól – az irodalomtörténeti kronológiának megfelelően, de műközpontúan – kezdik meg a tanulók a magyar irodalom és a világirodalom tanulmányozását. A tanterv maximálisan épít a tanulók kreativitására, a játék és a humor iránti érzékenységére. Megmutatja, hogyan van (és volt) szerepe mindig is a költészetben a játéknak. Ráébreszti a tanulókat arra, hogy a vidámság, a csúfolódás vagy akár egy képtelen formai ötlet miként lehet versírásra indító alkalom, s hogy a költők univerzumába olyan szerepek is beletartoznak, mint a nevettetőé, a clowné, a játékosé. A tanulók maguk is írnak e "minták" nyomán verseket, képverseket, meséket stb. A tanterv alkalmazásához szükséges feltételek A tanterv tanítása a 7. évfolyamtól magyartanári végzettséget és kompetenciát igényel. Az irodalmat tanító pedagógustól elvárja, hogy tájékozott legyen a gyermek- és ifjúsági irodalomban, fejlett kommunikációs kultúrával rendelkezzen, "tolerálni tudja", hogy az egyéni recepciók eltérőek lehetnek egymástól, hogy a szövegek jelentése a szöveg – befogadó viszonyban teremtődik meg. A pedagógiai képességek közül preferálja a megosztott figyelmet és döntési képességet, továbbá a diagnosztizáló képességet, amely a differenciált tanulásszervezést, az egyénben való gondolkodni tudást teszi lehetővé. A nevelési stílusok közül pedig a kooperatív (együttműködő) magatartást szorgalmazza. A tanterv referenciái Â Az Irodalom tantervet és a hozzá készült taneszközöket másfél évtizedig tartó kísérletezéssel pedagógiai kutatók és gyakorló pedagógusok munkálták ki különféle településtípusok iskoláiban. Â A tantervet felhasználni kívánók továbbképzést, szaktanácsadást igényelhetnek a nyelvi, irodalmi és kommunikációs nevelési program bázishelyétől (Veszprémi Egyetem Értékközvetítő és Képességfejlesztő Program Országos Központja – ÉKP Központ – 8500 Pápa, Jókai u. 37.) 2006/20/II. szám Az Irodalom tanulásának céljai a 7–8. évfolyamon Az irodalom tanulásának célja, hogy biztosítsa az irodalomnak mint művészetnek a tudatos és értő befogadását. Ennek érdekében történik korai életkortól kezdve az irodalomelméleti ismeretek szisztematikus tanítása és a műelemzés. Az életkorhoz igazodó tananyag épít a tanulók játék-, illetve önkifejezési (alkotó) szükségletére. Az irodalom tanulása gazdagítja a tanulók irodalmi műveltségét, olvasottságát, irodalomtörténeti tájékozottságát, elősegíti a nemzeti kultúrához való kötődésüket. A kiválasztott művek lehetőséget nyújtanak arra, hogy a tanulók fontos emberi, társadalmi témák művészi közvetítése révén tapasztalatot gyűjtsenek az ember természetéről, hiányairól, külső-belső konfliktusairól, eszmékről. Ezek fejlesztik világképüket, árnyalják világértelmezésüket. A tananyag-elsajátítás, az ellenőrzés és az értékelés módszerei 7–8. évfolyam A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  Hibakeresés  Hibajavítás (helyesejtési, helyesírási, nyelvhelyességi, kommunikációs)  Néma olvasás skipping, skimming technikával  Dinamikus olvasás (gyorsaság+megértés+olvasási attitűd)  Szakszövegek jegyzetelése  Kiscsoportos kommunikáció (vita, társalgás, megbeszélés, kibeszélés, elbeszélés, stb.)  Kiselőadás (írók, költők életéről, valamely olvasókönyvi témáról, stb.)  Utánzás minta alapján (helyesejtés, kommunikációs helyzet megoldása, stb.)  Mimetizálás, szerepjátszás  Bábos bemutatás  Bemutatás (felolvasás, verses, prózai alkotások előadása)  Megfigyelés (nyelvjárási ejtés, kommunikációs hiba, gesztus, térközszabályozás)  Magyarázat  Kérdezés  Alkotások létrehozása (irodalmi, publicisztikai, stb.)  Versenyzés (versmondó, prózamondó, helyesírási, egyéb tanulmányi, stb.)  Gyűjtés (tárgyi értékek, pl. könyvek, újságcikkek, írók, költők arcképei, plakátok, műsorfüzetek, stb.  Tanulópárok szerveződése bizonyos képességek begyakorlására  Szóbeli felelés (a tananyag reprodukciója)  A bevésett, megértett tananyag, tankönyvi szöveg, algoritmus, stb. előadása különböző (elképzelt) második személynek, különféle műfajokban szóban vagy írásban  Az olvasási teljesítmény, versmondás, szóbeli szövegalkotás magnón való rögzítése a tanév elején és végén  Vizsga (tantárgyi házi vizsga)  Verseny (versmondó, helyesírási, versíró, esszéíró, stb.)  Témazáró feladatlapok, tesztek megoldása  Röpdolgozatok írása (aktuálisan bevésendő kognitívumok: verstani alapfogalmak, grammatikai definíciók, felosztások, stb.)  Iskolai dolgozatok (a pedagógus által összeállított feladatlapokkal, pl. helyesírási képességek ellenőrzése, nyelvtani elemzőképesség ellenőrzése, stb.)  Memoriterek kikérdezése a pedagógus / diáktársak által  Monitor-vizsgálat olvasásértésből (sztenderd tudásteszt)  Egyéni vagy közös alkotás létrehozása (iskolaújság szerkesztése, versírás, műfordítás-készítés, versírás adott poétikai témára, stb.)  Tanári írásbeli szöveges (formatív) értékelés  Tanári szóbeli (formatív) értékelés megerősítő / szabályozó / korrigáló funkcióval  Tanulói értékelés egymás produktumáról (versmondás helyesejtési, kommunikációs szempontból; kitalált mese vagy fantázia-szülte fiktív történet, stb.)  Saját tanulói teljesítmény (írásos, magnón, képmagnón rögzített) elemzése, önértékelése a követelmények kritériumainak összevetésével  A versenyeken a zsűri által preferált értékelési kritériumok meghallgatása és megértése  Évközi, érdemjeggyel történő értékelés  Félévi, év végi osztályozás (szummatív értékelés) 2006/20/II. szám Saját fejlesztésű taneszköz Évfolyam Raktári szám Cím 5. NT/526/1 Zsolnai Józsefné–Zsolnai Anikó: Irodalom. 6. NT-626/1 Zsolnai Józsefné–Zsolnai Anikó: Irodalom. 7. Zsolnai Józsefné–Zsolnai Anikó: Irodalom 8. Zsolnai Józsefné–Zsolnai Anikó: Irodalom 7–8. Gáncs Andrea: Könyv a színházról. Olvasókönyv Saját fejlesztésű tanítási segédlet Évfolyam Raktári szám Cím 5. NT-83191 Tanítási program. 5. (Nyelvi, irodalmi és kommunikációs nevelési program.) NT-83192 Feladatgyűjtemény. 5. (Nyelvi, irodalmi és kommunikációs nevelési program.) 6. NT-83205 Tanítási program. 6. (Nyelvi, irodalmi és kommunikációs nevelési program.) NT-83204 Feladatgyűjtemény. 6. (Nyelvi, irodalmi és kommunikációs nevelési program.) 7. Tanítási program. 7. (Nyelvi, irodalmi és kommunikációs nevelési program.) Feladatgyűjtemény. 7. (Nyelvi, irodalmi és kommunikációs nevelési program.) 8. Tanítási program. 8. (Nyelvi, irodalmi és kommunikációs nevelési program.) Feladatgyűjtemény. 8. (Nyelvi, irodalmi és kommunikációs nevelési program.) 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes